<classify> Mayanja ametua Simba, kama Kocha Msaidizi akimsaidia Muingereza Dylan Kerr, lakini baada ya Kerr kutimuliwa hivi sasa Mayanja ameteuliwa kuwa Kaimu Kocha Mkuu. Akizungumza na gazeti hili Kiiza, alisema ana ufahamu vizuri uwezo wa Mayanja, hivyo kutua kwake Simba, imekuwa ni faraja kubwa, kwani anaamini atamuongezea mbinu za kumfanya aendelee kufunga.Namjua vizuri Mayanja nimefanya naye kazi timu ya taifa akiwa Kocha Msaidizi na wakati huo nilifanya vizuri kwenye ufungaji hadi nikasajiliwa na Yanga, hivyo nimefurahi kuona tunaungana tena, naamini ari yangu ya uchezaji na ufungaji itaongezeka, alisema Kiiza.Mshambuliaji huyo anayeshika nafasi ya tatu kwa ufungaji akiwa na mabao nane, alisema mbali ya kufahamiana vizuri na Mayanja, kingine kinachomfanya kuwa na imani na kocha huyo ni lugha watakayotumia kuzungumza.Alisema ujio wa kocha huyo unamkumbusha wakati akiwa Yanga alipoletwa Sam Timbe, raia mwenzake wa Uganda, ambaye kutokana na kuzungumza lugha moja alifanya vizuri katika msimu wake wa kwanza na kuisaidia kubeba Kombe la Kagame na Ligi Kuu Tanzania Bara.Siyo kwamba Kerr, au makocha wengine hatuelewani lugha hapana, lakini unapofanya kazi na kocha unayefahamiana vizuri kiundani kuna ari fulani ya kujituma zaidi inakujia na mara zote unafanya hivyo ili usimwangushe, alisema Kiiza.  <topic>: michezo 